text: АДВОКАТЪТ МЕНКОВ ВКАРА ЦВЕТАНОВ В НОВ, МНОГО ПО-ГОЛЯМ СКАНДАЛ | Единно Банско
  АДВОКАТЪТ МЕНКОВ ВКАРА ЦВЕТАНОВ В НОВ, МНОГО ПО-ГОЛЯМ СКАНДАЛ
  Днес, в опит да защити подопечния си подсъдим, адвокат Менко Менков забърка бившия вътрешен министър, съдебната система и България в още по-голям скандал. Категоричното му заявление, че всички 885 телефона от тефтерчето са подслушвани законно, поражда един нов, много по-сериозен въпрос – за критериите, по които са искани разрешения за подслушване и критериите, по които съдът, управляван от приближени на ГЕРБ съдии като Владимира Янева, е разрешавал слухтенето.
  По закон СРС се позволяват само при съмнения за извършвано престъпление, тероризъм или с цел превенция на подготвяни престъпления при налични сериозни оперативни данни. Съдът ги разрешава само при неоспорими доказателства, че има основателни съмнения. Става ясно защо семейната приятелка на Цветанов се нагърби с тази тежка задача – за да може да сложи маска на законност върху полицейщината.
  Нека припомним част от списъка на подозирани в престъпления хора, които са били подслушвани "законно" от службите на Цветанов:
  Ангел Найденов – депутат от БСП
  Атанас Семов – бивш депутат от РЗС
  Борис Велчев – бивш главен прокурор
  Веселина Томова – журналист, "Афера"
  Вяра Анкова – генерален директор на БНТ
  Георги Първанов – бвш президент
  Гриша Ганчев – бизнесмен
  Григор Лилов – журналист
  Даниел Вълчев – бивш министър на образованието
  Даниела Доковска – адвокат
  Димитър Николов – кмет на Бургас
  Емил Василев – бивш депутат от РЗС
  Емилия Масларова – бивш социален министър
  Иван Гарелов – журналист
  Иван Костов – лидер на ДСБ
  Иво Инджев – журналист
  Йордан Лечков – бивш кмет на Сливен
  Кирил Добрев – депутат от БСП
  Кирил Домусчиев – бизнесмен
  Кирил Йорданов – бивш кмет на Варна
  Корнелия Нинова – депутат от БСП
  Красимир Каракачанов – лидер на ВМРО
  Кристина Патрашкова – журналист
  Маргарита Михнева – журналист
  Маргарита Попова – бивш министър на правосъдието, вицепрезидент
  Мая Манолова – депутат от БСП
  Меглена Кунева – лидер на България на гражданите
  Милен Цветков – журналист
  Мирослав Найденов – бивш министър на земеделието
  Мирослава Тодорова – съдийка
  Младен Мугафчийски – бизнесмен
  Николай Бареков – журналист
  Петър Манджуков – бизнесмен
  Росен Плевнелиев – бивщ министър на регионалното развитие, президент
  Румен Овчаров – бивш депутат от БСП
  Сашо Диков – журналист
  Сергей Станишев – лидер на БСП
  Симеон Дянков – бивш финансов министър
  Слави Трифонов – твводещ и продуцент
  Трайчо Трайков – бивш министър на икономиката
  Явор Дачков – журналист
  Яне Янев – лидер на РЗС
  Кой от тези хора е престъпник? Всички те ли са подозирани в престъпление или в изграждане на терористични клетки? Къде са досъдебните производства срещу тях? На какво основание съдът е разрешил подслушване на тези хора?
  Не прекратяване на делото на Цветанов, а привличане на нови обвиняеми трябва да предприеме прокуратурата!
  Скандалът е още по-голям, Люба Кулезич – още по-неадекватна. Дано се намери журналист, който да попита на какво основание е имало законни разрешения за подслушване на българския политически и интелектуален елит.